**Урок беларускай мовы ў 7 класе**

**Правапіс суфіксаў дзеепрыметнікаў залежнага стану прошлага часу –н-, -ен-, -ан-, -т-**

Мэты і задачы ўрока: плануецца, што вучні сфарміруюць уменне утвараць дзеепрыметнікі залежнага стану прошлага часу; запішуць тэкст з утворанымі ад дзеясловаў у дужках дзеепрыметнікамі; прадоўжаць удасканальваць арфаграфічныя і пунктуацыйныя навыкі і выкарыстоўваць дзеясловы ў вусным і пісьмовым маўленні; узбагацяць мову, папрацуюць у камандзе, пабудуць у ролі вэб-дызайнераў, паспрабуюць свае сілы ў праектным метадзе навучання – уроку-квесце.

Месца заняткаў: аўдыторыя 205 (клас-музей імя Івана Лашуткі)

Метад: праектны метад навучання – урок-квест

Матэрыяльна-тэхнічнае забеспячэнне (абсталяванне): вучэбны дапаможнік, канверты з інфармацыяй, лісты паперы А3, клей, нажніцы, алоўкі, магніты.

Спіс выкарыстаных крыніц

1.Валочка, Г. М. Беларуская мова : вучэб. дапам. для 7 кл. устаноў агульнай сярэдняй адукацыі з беларускай і рускай мовамі навучання / Г. М. Валочка, В. У. Зелянко, С. А. Язерская. – Мінск : Нац. Ін-т адукацыі, 2020

2. Лашутка, І. Край верасоў : Кніга лірыкі / І. Лашутка. – Мінск : Беларускі кнігазбор, 2003. – 84 с.

Ход урока

1. **Арганізацыйны этап.**
2. Уступнае слова.

Спрацаваныя, ды непераможаныя,

добры дзень!

1. Матывацыя.

Сёння Лазара. Лазара, уваскрэшанага Езусам. **–АН-**

Дзень нараджэння літаратуразнаўцы Яўгена Барычэўскага. Часопісны артыкул “Санет” Максіма Багдановіча перадрукаваны ў манаграфіі Барычэўскага “Тэорыя санета”. **–Н-**

Дзень памяці беларускай пісьменніцы Ніны Тарас. Перакладзеныя ёй творы з польскай, рускай, украінскай моў сталі здабыткам беларускай літаратуры. **–ЕН-**

Ужо зіма. І, ветрам гнаныя.

Далёка хмары адплылі.

Мне сніцца зноў дарога знаная

Праз межы, вузкія палі.

Цяпер зіма…І шлях замецены

Не раз снягамі уначы…

Сумуе маці недзе вечарам,

Кудзелю тонка прадучы.

12 снежня. Адкрыты ўрок. **–Т-**

Выкрашенная дверь – нн

Некрашеная дверь– н

Крашенная маляром дверь – нн

Што рабіць? А ў беларускай мове фарбаваныя, пафарбаваныя, непафарбаваныя маляром, не маляром дзверы – н.

1. Паведамленне тэмы, мэты, задач.

Тэма ўрока: Правапіс суфіксаў дзеепрыметнікаў залежнага стану прошлага часу *-н-, -ен-, -ан-, -т-.*

Мы сёння ўзбагацім нашу мову, папрацуем у камандзе , пабудзем у ролі вэб-дызайнераў, паспрабуем свае сілы ў праектным метадзе навучання – уроку-квесце.

1. **Асноўная частка**
2. Сёння мы будзем распрацоўваць макеты старонкі сайта па тэме ўрока.
3. Зараз нам трэба падзяліцца на каманды (вучні дзеляцца на 4 (па 6 чалавек) каманды, займаюць працоўныя месцы).
4. Для таго, каб здабыць інфармацыю для сваіх макетаў, вам неабходна прайсці некалькі этапаў.
5. Зараз кожная каманда атрымае па 3 канверты для далейшай працы за 3 адказы на 3 пытанні.

Пытанні

1. Будуемы дом – гэта добра? ( Не). А які лепшы? (Пабудаваны).
2. На якія пытанні адказвае дзеепрыметнік? (Які? Якая? Якое? Якія?).
3. Што аб’ядноўвае словы мышаня і зубраня (у марфеміцы). (Суфікс –ан-).
4. Прыходзячыя праблемы – гэта правільна? (Не). Можа лепш так: праблемы прыйшлі, праблемы пайшлі.
5. Дзеепрыметнік – форма дзеяслова, якая абазначае...? (Прымету прадмета паводле дзеяння).
6. Што аб’ядноўвае словы (у марфеміцы) араты (наз.) і зжаты (дзепрым.)

(Суфікс –т-).

1. У вас падпісаны падручнікі? (Малайцы… падпішыце, калі не).
2. Дзеепрыметнікі, як і прыметнікі, змяняюцца па…? (Па родах, ліках і склонах).
3. Што аб’ядноўвае словы здаволенасць і задаволенасць? (у марфеміцы).

(Суфікс -ен-).

1. Вы любіце даспелыя вішні? (Так. А даспелыя яблыкі?).
2. Дзеепрыметнікі, як і дзеясловы, маюць..? (Трыванне, стан, час (часцей прошлы)).
3. Што аб’ядноўвае словы запаведны і запаветны? (у марфеміцы). (Суфікс –н-).
4. Дапоўніце табліцу. Будзьце ўважлівыя!

|  |  |  |
| --- | --- | --- |
| Утваральная аснова | Суфікс | Прыклады |
| Аснова неазначальнай формы дзеяслова на **а, я** |  | *засея-н-ы,*  *прачыта-н-ы* |
| Аснова неазначальнай формы дзеяслова на зычны або галосны **і, ы, е** | -ан- | *разгледж-ан-ы,*  *упрыгож-ан-ы* |
|  | -ен- | *прынес-ен-ы,*  *забел-ен-ы* |
| Аснова неазначальнай формы дзеяслова з аднаскладовым коранем або аснова дзеяслова на **о, у, ну** | -т- |  |

|  |  |  |
| --- | --- | --- |
| Аснова неазначальнай формы дзеяслова на зычны або галосны **і, ы, е** | *пашы-т-ы*  *абу-т-ы* | -н- |
| Аснова дзеясловаў цяперашняга часу незакончанага трывання | *абгорну-т-ы*  *раскола-т-ы* | -ан- |

5.Інфармацыя здабыта, пераходзім да распрацоўкі макетаў. Кожная група атрымлівае неабходныя прылады працы: лісты паперы А3, клей, нажніцы, алоўкі, магніты.

1. Агучваецца парадак працы
2. Прыдумайце назву сайта.
3. Падбярыце малюнак-застаўку.
4. Вызначце слоган сайта.
5. Распрацуйце рубрыкі сайта па вывучаемай тэме ( у кожнай рубрыцы павінен быць тэарытычны матэрыял, да якога павінны быць падабраны правільныя прыклады).
6. Самастойная праца вучняў

Кожная група выконвае заданні на картках

**I група**

Картка 1

Ад дзеясловаў утварыце дзеепрыметнікі

|  |  |
| --- | --- |
| **Дзеяслоў** | **Дзеепрыметнік** |
| скрывавіць | *скраваўлены* |
| пазбавіць | *пазбаўлены* |
| выверыць | *вывераны* |

**Устаўце ў тэксты Івана Лашуткі ўтвораныя вамі дзеепрыметнікі, каб яны падыходзілі па сэнсе.**

Я веру, што \_\_\_\_\_\_\_\_\_\_\_\_\_\_\_\_\_\_\_ строфы

Не раз народ паўторыць у бядзе.

… Як цяжка несці крыж, што прывядзе

Замучаных прарокаў да Галгофы.

Спазнаўшы гора, шчодраю душою,

\_\_\_\_\_\_\_\_\_\_\_\_\_\_\_\_\_\_\_ ўласнага цяпла,

Мы вырасцілі племя маладое –

Цяплічнае, цынічнае датла.

У схватцы ісціны са здрадай

Няверны не зрабі ўзмах:

Няхай заўсёды будзе радай

Сумленнем \_\_\_\_\_\_\_\_\_\_\_\_\_\_\_\_\_\_\_ шлях

Картка 2

Перакладзіце на беларускую мову

|  |  |
| --- | --- |
| Увиденный | *убачаны* |
| Испечённый | *спечаны* |

**II група**

Картка 1

Ад дзеясловаў утварыце дзеепрыметнікі

|  |  |
| --- | --- |
| **Дзеяслоў** | **Дзеепрыметнік** |
| сабраць | *сабраны* |
| спаліць | *спалены* |
| абвастрыць | *абвостраны* |

**Устаўце ў тэксты Івана Лашуткі ўтвораныя вамі дзеепрыметнікі, каб яны падыходзілі па сэнсе.**

Мне ёсць што ў вайны спытаць:

Да гэтых дзён шукаю я магілу –

Сястры маёй

зямны грудок пахілы,

Каб кветкі ёй \_\_\_\_\_\_\_\_\_\_\_\_\_\_\_\_\_\_\_\_\_\_ аддаць.

Можа, летам - \_\_\_\_\_\_\_\_\_\_\_\_\_\_\_\_\_, галодным,

Калі з рук валілася каса,

Пад блакітам бацькаўшчыны роднай

Зблякла нівы мілая краса?

І не здраджу юнацкай мары,

Чысціні нашых светлых дзён,

Мо таму кожны выскал пачвары

Мне з \_\_\_\_\_\_\_\_\_\_\_\_\_\_\_\_\_\_\_\_\_ болем відзён

Картка 2

Перакладзіце на беларускую мову

|  |  |
| --- | --- |
| Пройденный | *пройдзены* |
| Построенный | *пабудаваны* |

**III група**

Картка 1

Ад дзеясловаў утварыце дзеепрыметнікі

|  |  |
| --- | --- |
| **Дзеяслоў** | **Дзеепрыметнік** |
| пачаць | *пачаты* |
| абветрыць | *абветраны* |
| настудзіць | *настуджаны* |

**Устаўце ў тэксты Івана Лашуткі ўтвораныя вамі дзеепрыметнікі, каб яны падыходзілі па сэнсе.**

І ўпершыню непапраўная страта

Жалем агорне дзіцячы ўспамін.

Словы высокія песні \_\_\_\_\_\_\_\_\_\_\_\_\_\_,

Веру, у сэрцы спяліць будзе сын.

Ты прыходзь толькі ў сны мае –

Загарэлы, \_\_\_\_\_\_\_\_\_\_\_\_\_\_\_\_\_\_, дужы.

Сёння сілы так не стае,

А за вокнамі – холад, сцюжа.

Няўжо былыя дні сустрэч, спатканняў

Прыйдуць да нас з бядою заадно…

… І б’ецца квола ранняе світанне

Крылом \_\_\_\_\_\_\_\_\_\_\_\_\_\_\_\_\_\_\_\_\_ у стылае акно

Картка 2

Перакладзіце на беларускую мову

|  |  |
| --- | --- |
| Сделанный | *зроблены* |
| Купленный | *куплены* |

**IV група**

Картка 1

Ад дзеясловаў утварыце дзеепрыметнікі

|  |  |
| --- | --- |
| **Дзеяслоў** | **Дзеепрыметнік** |
| сагрэць | *сагрэты* |
| пакінуць | *пакінуты* |
| азарыць | *азораны* |

**Устаўце ў тэксты Івана Лашуткі ўтвораныя вамі дзеепрыметнікі, каб яны падыходзілі па сэнсе.**

Святлом юначых дзён \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Зноў чую песню за сялом.

Не вернеш тое, што было,

Навошта боль сустрэчы гэтай…

Не баюся віны і грэху,

Як любіў – усім раскажы.

Толькі будзь, затрымайся рэхам

На \_\_\_\_\_\_\_\_\_\_\_\_\_\_\_\_\_ мной рубяжы.

Даруй, што часам быў несправядлівым,

Мая віна перад людзьмі – са мной.

І, радасцю \_\_\_\_\_\_\_\_\_\_\_\_\_\_\_\_\_ зямной,

Я да цябе спяшу марскім прылівам.

Картка 2

Перакладзіце на беларускую мову

|  |  |
| --- | --- |
| Скошенный | *скошаны* |
| Прочитанный | *прачытаны* |

1. **Прэзентацыя макетаў старонкі сайта “Дзеепрыметнік”.**
2. **Інструктаж па выкананні дамашняга задання. Дамашняе заданне: &24, практыкаванне 147.**
3. **Падагульненне вывучанага.**
4. **Рэфлексія (самааналіз). Метад “Выбар”.**

З прапанаванага шэрагу выберыце тры словы – назвы вашых эмоцый, якія адпавядаюць вашаму настрою.

* Сум, трывога, хваляванне.
* Роспач, гора, сорам.
* Радасць, захапленне, гонар.

Томкавіч Уладзімір Казіміравіч, настаўнік беларускай мовы і літаратуры ДУА “Сярэдняя школа № 3 г. Вілейкі” 222417 Мінская вобл., г. Вілейка, вул. Чайкоўскага, 44.

Дамашні адрас: 222417 Мінская вобл, г. Вілейка, вул. Незалежнасці, д.2, к.2, кв.38. тэл. 8 (01771) 2-57-89, +375295701331.

Пашпарт: МС 3184348 выдадзены 10.07.2019 Вилейский РОВД Минской области

Асабісты № 3180374А046РВ4